Les Arts duplica l'ocupació per a esdeveniments corporatius i concerts pop en els últims dos anys\nEl Palau de les Arts ha duplicat en els dos últims anys l'ocupació per activitat aliena a la programació pròpia, amb 52 esdeveniments corporatius a les diferents sales i espais, i 50 concerts de música pop a l'Auditori durant 2017.\nLes Arts incrementa així, respecte a 2015, un 134 % la principal línia de treball orientada a obtindre ingressos atípics, és a dir aquells que -sense interferir en el seu desenvolupament- complementen els ingressos procedents de la programació artística pròpia (òpera i música simfònica) als quatre espais escènics de l'edifici.\nPresentacions comercials, congressos, convencions, sopars d'empresa i tallers de treball són algunes de les principals activitats corporatives que s'hi han celebrat enguany. Les xifres mostren una especial incidència dels sectors automobilístic, financer, mèdic i farmacèutic, que suposen el major percentatge dels ingressos que registra Les Arts per aquest concepte.\nPer la seua banda, l'Auditori, que el 2015 va acollir 9 concerts de l'Orquestra de la Comunitat Valenciana (OCV), més de 15 concerts de música comercial, aconsegueix aquest any any 59 concerts. En aquesta xifra, s'inclouen tant els 9 propis de l'OCV com aquells de gestió externa, entre els quals figuren propostes d'artistes pop, musicals i també música simfònica sense interferir en l'activitat principal del teatre. En aquest sentit, Les Arts recorda que totes les propostes musicals compten amb la supervisió prèvia de la direcció del teatre per a garantir tant l'obertura del teatre a nous públics com per a mantenir l'òptim funcionament i difusió de la programació lírica i simfònica pròpia.\nLa gestió dels 39 espais que disposa l'edifici dissenyat per Santiago Calatrava per a lloguer es complementa amb altres activitats com les visites guiades i els serveis de restauració.\nDes del passat mes de juny, el nou servei de visites guiades permet conéixer les instal·lacions del Palau de les Arts els 365 dies de l'any en una àmplia franja horària, de dilluns a dissabte de 10.30 hores a 14.30 hores i de 15.30 hores a 19.00 hores, i els diumenges de 10.30 hores a 14.30 hores. El canvi de gestió ha permés que l'afluència de públic de juny a desembre de 2017, amb 9.561 visitants registrats, triplique la xifra de 2015 (2.623) i duplique de sobres els 3.971 d'aquest mateix període el 2016. La xifra global de visitants el 2017 ascendeix a 13.718 persones.\nDe la seua banda, Les Arts ha vist també incrementats els ingressos originaris dels seus espais de restauració, adjudicats a PAL-ART Servicios Valencia, SLU, en concurs públic. El retorn econòmic procedent d'aquesta activitat el 2017 ha suposat 231.500 euros en els comptes del centre operístic, una dada que triplica la quantitat recaptada el 2015 que fou de 76.600 euros.


Igualtat presenta la campanya per unes Falles sense violència | Falles de Sagunt\nIgualtat presenta la campanya per unes Falles sense violència\nLa regidoria d’Igualtat de l’Ajuntament de Sagunt ha presentat els dos cartells de la campanya per unes Falles sense violència. La regidora de l’àrea, María Giménez, ha presentat els dos cartells de la campanya amb la Fallera Major de la comarca, Mar Gimeno, i el president de la Federació Junta Fallera de Sagunt, Rafael Burgos.\nEls cartells, en castellà i valencià, inclouen “un xicotet decàleg en el qual es descriuen els possibles conats de qualsevol tipus de violència, des d’un comentari sexista a qualsevol agressió”, explica Giménez. Sota els lemes “Casal faller lliure de violència” i “Espai lliure de violència”, s’advoca per unes festes populars sense violència ni agressions sexistes, homòfobes, xenòfobes o de qualsevol tipus.\nA més, per denunciar estos possibles comportaments, s’inclouen els números de telèfon del Centre Coordinador d’Emergències (112), Policia Local (96 265 58 84), Policia Nacional (96 267 00 91) i l’Àrea d’Igualtat (96 265 58 89, de 8 a 15 h).\n← Les falles del sector I de Port de Sagunt posen el fermall final a les Nit d’Albaes\nLa cavalcada plena de color i alegria els carrers de Sagunt →


Yabuli National Forest Park Ski Resort Hotel Yabuli Xina - Ofertes d'hotels amb els MILLORS DESCOMPTES EN LÍNIA Fer un comentari al lloc web\nYabuli National Forest Park Ski Resort HotelThe East of Riyue Lake, Qingyun Town, Yabuli, Yabuli, Xina - Veure al mapaNotable7,9Basada en1comentariYabuli National Forest Park Ski Resort HotelVeure més fotosVestíbulVeure més fotosVeure totes les 24 fotosVeure al mapaParticularitats que li encantarantransport hotel/aeroportRestaurantsservei d'habitacionsvisites turístiques\nSobre l'allotjamentDescripcióDissenyat tant per oci com per negoci, Yabuli National Forest Park Ski Resort Hotel està situat idealment a Yabuli; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Yabuli. Per anomenar algunes de les comoditats de l'hotel, hi ha express check-in/check-out, magatzem d'equipatge, Zones públiques amb Wi-Fi, aparcament de cotxes, servei d'habitacions. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Yabuli National Forest Park Ski Resort Hotel.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxestransport hotel/aeroport Coses a fer, maneres de relaxar-sevisites turístiques Àpats, begudes i refrigeriinstal.lacions de barbacoaRestaurantsservei d'habitacionsServeis i comoditatscaixa fortamagatzem d'equipatgezona de fumadorsPer als nenshabitació familiar Accésentrada/sortida [exprés]s'admeten animals de companyia Disponible a totes les habitacionsaccés a internet (sense fils)empolles d'aigua de cortesiatelèfonaparell de televisióescriptoritelevisió de pantalla planacafetera/teterahabitacions per a no fumadorsTV satèl•lit/cablecalefaccióplat de dutxa connexió sense fils a internet (cortesia)sala d'estar Idiomes ParlatsXinès (Mandarí) Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilEntrada/SortidaHorari d'entrada des de: 02:00 PMHorari de sortida fins a: 12:00 PMRecepció oberta fins a les : 12:00 AML'allotjamentNombre de restaurants: 1Nombre d'habitacions: 26AparcamentTarifa d'aparcament diària: 0 CNYMostrar més


El solsonès se suma a la reivindicació LGBITQ+ | Lleida.com\nEl solsonès se suma a la reivindicació LGBITQ+\nPer tercer any consecutiu, el Solsonès commemora el Dia per l’alliberament lesbià, gai, bisexual, trans i intersexual, que serà dilluns 28, amb una convocatòria adreçada a tots els públics i pensada també per a les famílies amb la finalitat de visibilitzar cada vegada més la diversitat. El Consell Comarcal i l’Ajuntament de Solsona, a través del SAI, i La Cugula han programat una jornada el dissabte 3 de juliol a partir de les cinc de la tarda davant del Casal de Cultura i Joventut.\n“Més igualtat, més orgull, més amor” és el lema d’enguany. L’acte, conduït per la rapsoda Alba Mascarella, vol arribar a tothom agermanant diferents disciplines. La comparsa dels Espedrers engrescarà els més petits amb la seva bèstia i la Draca, que per Carnaval van pondre dos ous, a partir de dos quarts de sis. La batucada La Percuteria, de Clariana de Cardener, espantarà les pors a la diferència a partir de quarts de set i, tot seguit, el Jove Ballet Solsoní interpretarà l’essència de sentir-se lliure amb una coreografia.\nCap a un quart de vuit, La Cugula, la primera associació nascuda al Solsonès per visibilitzar el col·lectiu LGBTI, posarà paraules a les discriminacions que encara avui es palesen des de diferents àmbits. Paral·lelament, l’il·lustrador solsoní Domènec Marmi plasmarà en un mural el significat de les sigles que es reivindiquen cada 28-J. L’acte continuarà amb una actuació de la jove cantautora solsonina Gemm Sol, que publica el seu primer disc, i es clourà amb el grup Gatzara, format per Carla Bellera i Anna Pujol, a partir de dos quarts de nou del vespre.\nAcord entre el COPC i la Paeria per oferir suport psicològic al col·lectiu LGTBI i a persones migrades\n'Cinema a la fresca' amb argument LGBTIQ+ a Benavent de Segrià\nEl JoVa de la Noguera amplia la seva participació amb 19 municipis


El cine del Picó » “Cars 2”: He acabat fart de cotxes *\n“Cars 2”: He acabat fart de cotxes *\nPosted by alfred picó sentelles in Agost 10, 2011 Comments(0)\nComentari cinèfil: Abans de la pel.lícula s’ha projectat un curtmetratge: “Toy story: vacaciones en Hawai”. Han estat 5 minuts deliciosos. Infinitaments més divertits i originals que els 100 minuts de “Cars 2”. Dels productes de Pixar, aquesta pel.li és la més fluixa que recordo. Oooooh.\nViolenta i sense humor: No entenc que un producte de la factoria Pixar tingui tanta violència i tan poc humor. “Cars 2” m’ha semblat vulgar, sense guspira. Tot són persecucions, explosions i carreres de fórmula 1. M’he hagut de prendre un Gelocatil.\nVisca la bici!: “El planeta de los simios” (tant de moda ara) ens presentava un món dominat pels micos. La nissaga “Cars” ens presenta un món dominat pels cotxes. Els humans no existeixen. Aquest és el món que volem per als nens? És una pel.lícula o un gran espot publicitari per vendre cotxes? Amics de Pixar, vull una pel.li de bicicletes, ja!\nEl meu amic Iago li posa 3 estrelles: He vist la pel.li amb el Iago, un amic meu de 7 anys. Ell s’ho ha passat prou bé. El noi ens ha deixat aquesta frase: “El que més m’ha agradat són els súper espies i les carreres de cotxes. Jo li posaria 3 estrelles”.\n«“El caso Farewell”: Una pel.li d’espionatge o de problemes matrimonials? **\n“La mirada invisible”: Una Rottenmeier de 23 anys ***»


Soldevila i Zubiburu, Carles | Dades de Catalunya\n(Barcelona, 26 març 1892 – 10 gener 1967)\nEscriptor i periodista. Fill de Carles Maria Soldevila i Boixader i germà de Ferran. Advocat, va ésser funcionari de la diputació de Barcelona i de la Generalitat de Catalunya. Durant la guerra civil i la immediata postguerra (1936-42) es va estar a París. Col·laborà a la “Revista de Catalunya” i a “Mirador” i dirigí el magazin “D’Ací i d’Allà” (1924-36); a “La Publicitat” (i abans a “La Publicidad”) va fer cèlebre una col·laboració regular titulada Fulls de dietari (abans Hojas de dietario).\nEn el camp teatral, a més d’una comèdia costumista sobre l’ambient de la classe mitjana barcelonina, va escriure Civilitzats tanmateix (1921), Vacances reials (1923), Bola de neu (1926), Els milions de l’oncle (1927), L’escola de senyores (1930) i Leonor o el problema domèstic (1933), dins l’esquema de la comèdia burgesa europea.\nDins el gènere narratiu, va crear un tipus de novel·la psicològica que seguia la tècnica del retrat: L’abrandament (1917), Fanny (1930), Eva (1931), Valentina (1934) i la trilogia Els anys tèrbols, que, encetada amb l’optimisme relatiu de Moment musical (1936), continua l’intriga amorosa amb Bob és a París (1952) i acabà amb la desfeta col·lectiva de Papers de família (1960). En conjunt, es tracta de jocs de passions, de vegades a la manera de Maurois, on la presència femenina és un element decisiu. Moltes trames novel·lístiques pròpies va dur-les a les taules.\nLes narracions breus foren reunides en les Obres Completes, sota els títols d’Històries barcelonines i d’Històries d’altres llocs.\nVa dirigir una col·lecció important de literatura mundial en català (Biblioteca Univers), per a la qual va traduir el Càndid de Voltaire.\nTambé va escriure literatura infantil, Lau o les aventures d’un aprenent de pilot (1926).\nLa vocació pedagògica el va dur a escriure uns opuscles de bon tracte social, L’home ben educat (1926), La dona ben educada (1926), amb el pseudònim Myself. La seva dedicació de lector pacient va destil·lar una guia de lectures, Què cal llegir (1928). Va publicar unes memòries, Del llum de gas al llum elèctric (1951).\nDurant l’exili parisenc va escriure en francès, en col·laboració, una obra sobre el marquès de la Ensenada i el seu temps, i en tornar-ne, unes impressions, en castellà, titulades El París que yo he visto (1942).\nA la postguerra hagué de guanyar-se la vida escrivint en castellà i fent encàrrecs editorials.\nGran divulgador i sintetitzador de la cultura, publicà algunes antologies il·lustrades d’una gran dignitat: Figura de Catalunya (1955), Barcelona vista pels seus artistes (1957) i Bellesa de Catalunya (1957).\nAquesta entrada va ser publicada a Biografies i etiquetada escriptors/es, periodistes el 2 febrer, 2018 per DadesCat.\n← Soldevila i Vall, Eulàlia Soldevila i Zubiburu, Ferran →\n3 pensaments sobre “Soldevila i Zubiburu, Carles”\nRetroenllaç: Soldevila i Zubiburu, Ferran | Dades de Catalunya\nRetroenllaç: Myself | Dades de Catalunya


L'hereu del mestre\nAnja Bihlmaier, Juanjo Mena i Ludivoc Morlot, entre les batutes que estudia L’Auditori\nAnja Bihlmaier, Juanjo Mena o Ludivoc Morlot podrien ser el pròxim substitut d’Ono a l’OBC.\nL’Auditori donarà a conèixer ben aviat quina batuta substituirà la temporada que ve el mestre Kazushi Ono com a titular de l’Orquestra Simfònica de Barcelona i Nacional de Catalunya (OBC). I podria passar que l’elegit fos Juanjo Mena (Vitòria, 1965), un dels directors espanyols amb més bon currículum internacional –no tants nacionals han dirigit la Filharmònica de Berlín, encara que sigui només una vegada– i que a més és ben conegut per la franquesa basca i la tendència a dir el que pensa.\nL’abril del 2022 l’OBC té previst sortir de gira per Escandinàvia amb Mena, germà del contratenor Carlos Mena: Hamburg, Aarhus, Aalborg, Hèlsinki, Estocolm i Tampere. Després de l’exitosa gira de l’OBC pel Japó amb Ono, amb motiu de l’Olimpíada Cultural, aquesta nova aventura podria servir perquè el vitorià es familiaritzés amb els músics. Aperitiu de l’eventual titularitat?\n“Esperem que la tria del pròxim titular pugui trencar la inèrcia de tants anys de treball desigual a què s’ha enfrontat l’OBC”, afirma Jorge de Persia com a colofó extra de la crítica que s’adjunta en aquesta pàgina. “L’OBC és un organisme de músics excel·lents que renova la seva ambició, tot i que alguns signes, com aquesta gira exterior amb un director espanyol de curt abast, a parer meu, no vagin en aquesta direcció. Agrairia, pel bé de tots, equivocar-me”, afegeix.\nJuanjo Mena ( Premi Nacional de Música 2016) tindrà defensors i detractors, però està ben considerat per la seva tècnica i la capacitat per prendre el control d’una orquestra i anar a l’essència dels problemes interns. Això sembla oportú després d’una sèrie d’anys en mans d’un mestre sensible, de càrrega poètica però poc disposat a entrar a fixar la fontaneria .\nEl nomenament de Mena com a titular de l’OBC fins i tot podria sorprendre, després d’haver estat titular de la BBC Philharmonic i ser un assidu als Proms londinencs. La Bergen Filharmoniske Orkester i el Teatre Carlo Felice de Gènova l’han tingut de principal convidat... I, a banda d’haver estat director artístic de la Simfònica de Bilbao, s’ha llaurat una reputació als EUA dirigint la Filharmònica de Nova York i de Los Angeles, o les simfòniques de Chicago, Mont-real, Baltimore, Cincinnati, Pittsburgh...\nJuanjo Mena està ben considerat per la seva tècnica i la capacitat per anar a l’essència dels problemes interns\nTot i això, hi hauria la possibilitat que L’Auditori fos conseqüent amb l’expressa voluntat d’aconseguir la paritat al capdavant de l’OBC. Si es decantés per una directora, en sortiria ben posicionada l’alemanya Anja Bihlmaier, que va deixar un gran regust de boca a L’Auditori interpretant Schumann aquest maig.\nBihlmaier aportaria la il·lusió d’un projecte de joventut –43\nno són res al podi–, a més d’una vis metòdica alemanya. For-\nmada a Friburg, va completar estudis a Salzburg amb Dennis Russell Davies, de manera que té un peu en la nova creació, a més d’un gust pel repertori nòrdic i per l’òpera. Acaba d’assumir la direcció de la Residentie Orkest a la Haia, i a més és la principal convidada de la Sinfonia Lahti a Finlàndia, categoria gens menyspreable.\nSobre el paper, tot i això, seria més lògic aspirar a la veterana Simone Young –que humanament no va acabar d’agradar a l’orquestra– o a la finlandesa Susanna Mälkki. Sense oblidar la lituana Mirga Grazinyte-Tyla, la primera dona que va ser titular de la Filharmònica de Hèlsinki i també de la Simfònica de la Ciutat de Birmingham, a més d’haver estat nominada a un Grammy.\nLa tercera opció en aquesta terna de director per a l’OBC és el francès Ludovic Morlot (47), que justament va inaugurar temporada fa uns dies amb l’orquestra. Director emèrit de la Simfonia de Seattle, ha fet carrera al seu costat: des d’òpera fins a concerts en altres espais no convencionals, o assumint estrenes i encàrrecs mundials de compositors com John Luther Adams o Aaron Jay Kernis. Amb ell la formació americana va publicar 19 discos, va ser orquestra de l’any 2018 per a Gramophone i va guanyar cinc Grammy. Morlot ha dirigit des de la Filharmònica de Berlín o la Reial Concertgebouw fins a la de Boston, però entre les seves virtuts s’enumeren abans l’ímpetu i la intensitat que no pas el treball en detall. L’Auditori no trigarà a pronunciar-se.


Nou conte d'educació financera a l'App de la Fundació Caixa Ontinyent\n'Dino i els diners' és el segon títol disponible i estarà en valencià, Castellà i anglés, per a totes les plataformes digitals\nTags: Fundació Caixa Ontinyent\nL’APP de la Fundació Caixa Ontinyent té un nou conte sobre educació financera. Es tracta de ‘Dino i els diners’ i està dins de la sèrie d’històries de ‘Els contes de Dino’.\nEl primer dels contes va ser ‘La llegenda de pacte de fraternitat’, i progressivament s’aniran incorporant noves històries a la col·lecció: ‘El porquet estalviador’, ‘Històries de l’explorador’ i ‘Calixta la periodista’.\nL’aplicació va començar a funcionar en juliol i té com a objectiu acostar alguns conceptes bàsics sobre economia a xiquets i xiquetes de fins a 12 anys d’una forma divertida a través de les noves tecnologies. L’APP de la Fundació Caixa Ontinyent es pot descarregar en qualsevol de les plataformes digitals, i està disponible en valencià, castellà i anglés, i es pot triar entre llegir o escoltar el conte.\nAl final de cada lectura, els xiquets i xiquetes podran fer activitats relacionades amb la lectura.\nAquesta col·lecció de contes a guanyat el premi a la divulgació financera, que dona la Fundació d’Estudis Borsaris i Financers i el Premi a la Millor Obra Social i Educació Financera de 2018, que atorga la Revista Actualitat Econòmica.


Declaracions íntegres de la Plataforma Aturem la Contaminació – GARBUIX\nDeclaracions íntegres de la Plataforma Aturem la Contaminació\n16 de febrer de 2021 anna Reportatge d'actualitat\nQuè us ha portat a la creació d’aquesta Plataforma?\nEl cansament de veïns que portem molts anys queixant-nos a l’Ajuntament pel soroll, contaminació i altres molèsties que produeix l’empresa Befesa als habitatges més propers. Hi ha diverses zones del municipi que hi ha queixes similars però molts veïns han acabat frustrats aguantant les molèsties. En el cas de les indústries Befesa i Ascable del polígon de Llerona, els darrers mesos la situació ha empitjorat, i per això actualment estem prioritzant aquests casos. Vam veure imprescindible crear una plataforma ciutadana per recollir aquestes situacions, documentar-nos i crear estratègies perquè les administracions públiques competents (Ajuntament i Generalitat) resolguin aquesta problemàtica.\nQui la integra? I qui s’hi pot afegir?\nÉs una plataforma oberta a qualsevol veí o veïna que estigui afectat per les molèsties d’indústries o que vulgui col·laborar-hi. La constitució formal de la plataforma va dur-la a terme una desena de veïns però hi ha un grup molt més nombrós que hi està donant suport. És una problemàtica de salut pública, el soroll i la pudor afecten més directament uns veïns, però la contaminació atmosfèrica afecta àmpliament tot el municipi i els municipis propers.\nTothom que vulgui afegir-s’hi serà benvingut, s’hi pot implicar de moltes formes: donant a conèixer la situació, preparant accions, col·laborant econòmicament, fent recerca d’informació, recollint signatures…\nQuin són els problemes que denuncieu? Considereu que suposen un risc seriós per a la ciutadania? Per quins motius?\nAra per ara ens centrem en els dos problemes que tenim focalitzats:\nLa contaminació acústica: és força perceptible sobretot a les nits des dels habitatges més propers a les indústries i des d’habitatges menys propers però en zones més elevades (ja que el soroll es sol propagar de baix a dalt). Malauradament, ja tenim informes mèdics de persones del municipi que dictaminen els danys greus a la salut d’algunes persones. Alhora molt trist, perquè durant anys el consistori no ha donat cap mena de suport a la població\nLa contaminació atmosfèrica: és la més perillosa… va fent, lentament, però la respira tothom. Sabem què estem realment respirant? Sabem com afecta el nostre medi natural? Sabem quines partícules s’estan emetent i en quina proporció? Algú ho està controlant realment?\nQue la contaminació (al nivell que sigui) afecta la salut de les persones està demostrat i és molt greu. Cal exigir a les administracions que assumeixin les responsabilitats que els pertoca, han de fer un control acurat de les emissions d’aquestes indústries i exigir que es respectin els límits legals els 365 dies a l’any. Ja n’hi ha prou de trampes amb les xifres i d’excuses de mal pagador.\nMotius? El soroll és un agent contaminant i afecta (com hem dit) totes les persones sense distinció. Una exposició continuada al soroll comporta una repercussió a nivell fisiològic i psicològic que disminueix la qualitat de vida de les persones que ho pateixen. Estem parlant de: pèrdua de capacitat auditiva, alteració del ritme cardíac i de la respiració, repercussió en el sistema endocrí i nerviós, alteració del son, cansament, irritabilitat, mal de cap, nàusees… i fins i tot hi ha casos que ha afectat la salut mental provocant ansietat i incrementant el neguit i l’estrès.\nLa contaminació atmosfèrica, depenent de quines partícules s’emeten i en quina concentració, l’afectació també és prou diversa i contrastada, ja que provoca efectes perjudicials a la salut de les persones a curt/llarg termini. Està comprovat que incrementa les malalties respiratòries (asma, pneumònia…) i cardiovasculars, incrementa el risc de càncer de pulmó, produeix afectació al desenvolupament neurològic dels nens, efectes negatius sobre la fertilitat, l’embaràs i el desenvolupament dels nadons, etc.\nQuines dades destacaríeu per subratllar aquest problema?\nA dia d’avui, deixant informes publicats a part, destaquem:\nDiversos Informes mèdics del veïnat que acrediten l’afectació sobre la salut.\nFa més de 20 anys que alguns veïns exposen queixes sobre Befesa al Consell de Poble de Llerona\nLa Inoperància de l’Ajuntament davant d’aquestes queixes de fa tants anys i, especialment, l’agreujament dels darrers mesos causat per l’increment de la producció de les indústries i el treball continu durant la nit.\nLa contaminació que denuncieu està vinculada fonamentalment a algunes empreses? O també afecta a d’altres tipus de contaminació?\nSí, tal com hem comentat, la nostra prioritat són les queixes agreujades els darrers mesos provinents de les empreses del polígon del pla de Llerona, concretament parlem de Befesa i Ascable. Tot i això, tenim identificats altres focus de queixes en altres zones del municipi causats per altres empreses.\nAlhora, la contaminació ambiental i el menys teniment del medi en el que vivim no depèn del tipus d’indústria, depèn de les mesures que s’adoptin per tal de ser el màxim de respectuosos amb el medi ambient. Denunciem el soroll i la qualitat de l’aire però també ens afecten els residus abocats al subsòl, la contaminació lumínica, la contaminació odorífera. La molèstia del soroll és evident perquè t’impacta constantment però veure peixos panxa enlaire és conseqüència d’uns abocaments no s’haurien d’haver produït. Totes les contaminacions afecten precisament perquè són contaminacions tant si les olores, les respires, les menges o les sents.\nQuines mesures considereu que caldria prendre per resoldre aquests problemes? Per què no s’han adoptat fins ara?\nLa primera mesura és reconèixer que existeix el problema. Com no s’ha reconegut\nno s’han adoptat mesures\nConseqüentment, a fi de resoldre aquests problemes, cal exigir a les administracions que assumeixin les seves responsabilitats enfront de les molèsties i les afectacions sobre la salut. Els ajuntaments tenen la competència sobre la contaminació acústica, i per tant, cal que realitzin mesures continuades. Per ara, només han fet mesures molt puntuals i tècnicament deficients. La Generalitat, a través del Departament de Territori i Sostenibilitat ha de fer el control sobre les emissions de fums contaminants, un control que fins ara ha sigut insuficient. L’Ajuntament s’ha excusat en la Generalitat sense prendre partit per defensar la salut dels seus veïns, posant per davant altres interessos i sense atendre l’obligació de respondre com a administració de primera instància.\nL’Ajuntament no ha fet passes fins que no s’ha trobat un grup de veïns organitzats. Li agrada jugar al «qui dia passa, any empeny».\nQuina ha estat la resposta que heu aconseguit per part de l’Ajuntament?\nResposta efectiva cap ni una. S’han fet reunions que no s’han materialitzat en res. Lamentablement, a dia d’avui, estem força decebuts de l’Ajuntament. No sembla que hi tinguin gaire interès real..\nPosem exemples: La sonometria encarregada a la diputació que s’havia de fer els dies de Nadal no s’ha fet. La comissió per reduir l’impacte del soroll de les indústries del Pla de Llerona no s’ha constituït. L’estació de mesurament de l’aire que s’ha demanat a la Diputació ha estat denegada, argumentant (segons l’equip de govern) que el resultat de l’informe de fa uns anys no era negatiu i que per tant no convenia. Diguem-ho tot, a la diputació l’equip de govern els hi ha obviat que durant aquests anys certes indústries han augmentat producció i ampliat instal·lacions. Que el lector valori quina ha estat la resposta fins a dia d’avui!\nMalgrat tot, nosaltres insistim: tenim un objectiu a assolir i seguirem lluitant perquè sigui efectiu, amb administracions o sense. Únicament ha proposat comissions i reunions que no acaben de tenir intenció real de buscar solucions efectives ni exigir responsabilitat a les indústries\nQuines accions us plantegeu de cara al futur.\nHem estat fent una recollida de signatures per avalar les nostres queixes i accions per donar-nos a conèixer. Tenim diverses accions sobre la taula que anirem concretant, però podem avançar que, paral·lelament, estem recopilant informació per denunciar la situació a les diferents instàncies. Segons la voluntat i predisposició de l’Ajuntament, poden o podran ser d’una magnitud o una altra. I seguirem ferms fins el final.\nLa gent ja coneix la plataforma Aturem la contaminació . Ara, mica en mica, anem sensibilitzant els ciutadans, denunciarem a carrer, estem implicant els municipis veïns, ens estem carregant d’ arguments que demostren la deixadesa dels darrers anys, estem sumant informes mèdics dels nostres conciutadans i buscant assessorament legal per començar a emprendre accions. La plataforma neix amb la voluntat de vetllar per la salut de tots, això vol dir vetllar pel futur, per tant, no pararem!\nPrevious Post:Relat: “La fada del Turó de les Mentides”\nNext Post:Declaracions íntegres de la regidora Sònia Tena, en relació a les reclamacions de la Plataforma Aturem la Contaminació


Dreadful© BCN HIP HOP: A cada passa\nA cada passa (2009) és el segon disc d'At Versaris, un grup català de rap en català que denúncia les injustícies socials del seu entorn des d'un punt de vista pròxim a l'extrema esquerra antisistema. Al marge de les preferències de cadascú, són un dels grups pioners i més consolidats del rap en català. Disc ben presentat i editat amb molt bons temes i col·laboracions.\nA cada passa - At Versaris\n01 Els orfes d'occident\n02 No apte\n03 A cada passa\n05 La il·Lusió és el finikitu de les ganes (feat. Miki)\n06 Itinerari solidari\n07 La Mazorca en Barna (feat. Nega)\n08 L'Alta Clika (feat. Vazili)\n09 Vudú particular\n10 En combinació mortal (feat. El gordo del puru)\n11 Necessitarem tot l'entusiasme (feat. Mai)\n12 El meu paradís\n13 Dos dies (Ilogike rmx)\n14 Un trio de cel\nTítol: A cada passa\nSi vols comprar el disc, jo ho vaig fer a la fnac i el preu era de 7,99€, el mateix que en el moment de fer aquesta entrada. Clica l'enllaç per conèixer disponibilitat i preu actuals.\nSi vols comprar el disc per internet, ho pots fer a Productes de la Terra. En el moment de fer aquesta entrada el preu és de 13,00€ + despeses d'enviament i el rebràs a la porta de casa.


A partir d'aquesta mitjanit entren en vigor les noves mesures per frenar la Covid-19 i s'aplica el toc de queda a Tàrrega d'1 a 6 de la matinada | Ràdio Tàrrega\nA partir d'aquesta mitjanit entren en vigor les noves mesures per frenar la Covid-19 i s'aplica el toc de queda a Tàrrega d'1 a 6 de la matinada\nEl Govern de la Generalitat de Catalunya, en el marc del Procicat, ha aprovat noves restriccions per fer front a l'augment de contagis de Covid-19 i contenir la sisena onada impulsada per la variant òmicron. Les mesures entraran en vigor a partir del divendres 24 de desembre i durant 14 dies, una vegada han estat avalades pel Tribunal Superior de Justícia de Catalunya.\nAixí, s'aplicarà el toc de queda nocturn de la 1 de la nit a les 6 del matí en els municipis de més de 10.000 habitants amb una incidència acumulada en els darrers 7 dies superior als 250 casos per cada 100.000 habitants. Tàrrega formarà part d'aquesta llista de municipis. Com en els anteriors tocs de queda de la pandèmia, la Policia Local desplegarà controls dels seus efectius. D'altra banda, torna a ser obligatori l'ús de mascareta en espais exteriors.\nTambé es limitaran les reunions a un màxim de 10 persones; es tanca l’oci nocturn; i es redueixen els aforaments al 50% a l’interior dels establiments de restauració i al 70% en el cas del comerç, gimnasos i cultura. En aquest sentit, l'Ajuntament de Tàrrega ha cancel·lat la Festa de Cap d'Any prevista al Pavelló del Club Natació i ha reduït l'aforament disponible al Teatre Ateneu. El 35è Parc de Nadal, per la seva part, ja ha adaptat la seva programació en espais oberts a la plaça de les Nacions sense Estat i a la llera del riu Ondara.


TV3 deixa la porta oberta a avançar-ne la tornada si millora la previsió d'ingressos\nIvan Labanda caracteritzat com a Quim Torra a 'Polònia' CCMA\nBarcelonaDesprés de setmanes de dubtes sobre la seva continuïtat, TV3 ha confirmat aquest dimarts que el Polònia i el serial Com si fos ahir es tornaran a emetre a partir de la primera setmana de novembre. D'aquesta manera, tal com s'havia compromès a fer la setmana passada, la televisió pública manté a la graella de la tardor dues de les seves produccions més potents, tot i que n'endarrereix la data de tornada –que habitualment seria al setembre– gairebé dos mesos.\nEn un comunicat, la Corporació Catalana de Mitjans Audiovisuals (CCMA) argumenta que arran de la crisi publicitària generada pel covid-19, que va comportar una caiguda "dràstica" dels ingressos, s'han hagut de revisar les partides de despeses de producció audiovisual amb la previsió de comptar amb 15 milions d'euros menys dels que s'havien pressupostat. En aquesta revisió, diu la cadena, "van quedar afectades nombroses produccions i projectes d’inversió", entre els quals hi havia tant l'espai d'humor com la telenovel·la de sobretaula. Finalment s'ha decidit que els dos programes reapareguin al novembre però TV3 deixa la porta oberta a avançar-ne la tornada si millora la previsió d'ingressos de la Corporació.\nLa cancel·lació de les dues produccions era una possibilitat que planava des de feies dies, sobretot des que TV3 va reconèixer que sense recursos extraordinaris del Govern la televisió no les podria pagar. Malgrat l'alarma inicial, Vicent Sanchis, director de TV3, va precisar a Els matins que la continuïtat no estava en joc sinó que el debat se centrava només en quan podrien tornar: si seria al setembre, com estava previst, o més tard, com finalment passarà. "A l'abril vam haver de fer un nou pla de contenció amb 15 milions menys, i 5 d'aquests 15 milions afecten els continguts. Hem agafat els programes que havíem de tornar a contractar a partir del mes de setembre i hem hagut o bé d'ajornar-los o bé de prescindir-ne", va explicar. Segons ell, el Com si fos ahir i el Polònia són els programes "que tenen el màxim pressupost" i, per tant, "l'única manera d'eixugar aquests cinc milions era afectar-los".\nLa por de possibles cancel·lacions va comportar el sorgiment de diferents iniciatives per reclamar a TV3 que mantingués les dues produccions. De fet, els actors de Com si fos ahir van engegar una campanya, amb el hashtag #Salvemlaficció, en què protestaven pels reiterats ajornaments de la represa del rodatge i per la vaguetat de les respostes de la direcció de TV3. A més, argumentaven que si finalment la sèrie es cancel·lava causaria la pèrdua de valors associats a aquesta ficció com ara "la normalització lingüística, la consolidació d'una indústria audiovisual catalana i l'acompanyament de les tardes de la gent de manera molt transversal i completament intergeneracional".\nTambé es van unir per reclamar la continuïtat de Polònia un grup d'espectadors que han creat el perfil de Twitter @SalvemPolonia. A través d'aquest compte, s'han publicat missatges per pressionar TV3 i mantenir l'espai de sàtira política a la graella de la televisió pública.\nPolònia Com si fos ahir


Excel·lent loft de grans dimensions a la planta principal d'una finca de principis de segle XX, en procés actual de reforma i amb la instal·lació de l'ascensor aprovada.\nAquest loft de 204 m² construïts amb 178 m² habitables és una gran pis passant, amb una bona ventilació creuada, sortida frontal al carrer per davant i vistes a un lluminós pati d'illa en la seva part posterior. Malgrat la seva grandària, els propietaris van decidir redistribuir-lo i prescindir de diverses sales, reduint-lo a poques estades de grans dimensions. Actualment, consta de tan sols dos dormitoris, però òbviament, el pis pot recuperar els que es van eliminar. Té una distribució funcional, amb una part en zona de nit, separada del saló-menjador i de la cuina. És un pis ben reformat, que manté una atmosfera bohèmia i artística, amb diversos frescs recuperats i que ha conservat sempre que ha estat possible les rajoles, bigues de fusta, portes originals, enreixat i diveros detalls originals relacionats amb la història del pis.\nLa idea ha estat crear estades àmplies i alhora càlides. La decoració s'ha realitzat amb mobiliari imprescindible i buscant en tot moment espais amplis, oberts i buidats, evitant la sobrecàrrega.\nEntrant a la vivenda, trobem un enorme vestíbul que distribueix el pis en zona de dia i de nit. A la dreta, trobem les dos dormitoris, amb una cambra de bany complet confrontant i la zona d'emmagatzematge. A l'esquerra, es troba el passadís que ens condueix a la zona de dia. Trobem un segon bany complet, i un quart de rentadores i planxa molt pràctic.\nA continuació arribem a una enorme estada divididida a la sala d'estar i la cuina semioberta. La cuina compta amb taula per a esmorzars o dinars de cada dia. Sortint d'aquesta zona, trobem un gran saló menjador amb enormes finestrals a carrer i molta llum.\nCal esmentar que la instal·lació de l'ascensor en els propers mesos anirà acompanyada d'una remodelació de les entrades de l'habitatge i que es remodelarà l'escala de l'edifici.\nL'última activitat de l'habitatge va ser l'hostaleria (i així consta encara), encara que els propietaris ja estan tramitant el canvi d'ús i la cèdula d'habitabilitat. El procés ja ha estat iniciat i l'habitatge compleix amb tots els requisits per a aquest canvi. Per tant, en els propers mesos, la propietat té el valor afegit de totes aquestes millores.\nÉs una propietat ben reformada, mantenint una atmosfera bohèmia i un ambient artístic, amb diversos frescs recuperats i mantenint sempre que va ser possible, rajoles, bigues de fusta, portes originals, enreixat i diveros detalls originals relacionats amb la història de la propietat.\nSala d'estar amb cuina semioberta\nSaló-menjador amb finestrals al carrer\nL'habitatge es troba a prop del Palau Güell, Drassanes i la Rambla. La zona del final de les Rambles ofereix molt bona sortida de la ciutat per Ronda Litoral, així com les platges de Barcelona, a pocs minuts amb cotxe o amb metro.\nÉs a prop del parc de Montjuïc, ideal per escapar-se a fer una mica d'esport o simplement a desconnectar menjant un bon arròs al Martínez o l'excel·lent pasta de Xemei. La parada de Drassanes és a poca distància del pis, així com diverses línies d'autobús. Finalment, la casa, com la majoria d'habitatges de principis del segle XX, no disposa d'aparcament, però sempre hi ha places disponibles en un garatge a menys de 25 metres.


Pronunciació de nagel: Com pronunciar nagel a Alemany, Suec, Neerlandès, Danès\nCom pronunciar nagel\nEscoltat 9.5K cops\nPronunciació de de nagel a Alemany [de]\nPronunciació de nagel Pronunciat per rastlos (Home - Alemanya)\nPronunciació de nagel Pronunciat per Thonatas (Home - Alemanya)\nEl pots millorar? El teu accent és diferent? Pronuncia nagel a Alemany\nComparteix la pronunciació de nagel en Alemany:\nExemple de nagel a una oració\nPronunciació de den Nagel auf den Kopf treffen Pronunciat per libot203 (Home)\nTraducció de nagel\nPronunciació de de nagel a Suec [sv]\nPronunciació de nagel Pronunciat per ret001 (Home - Suècia)\nEl pots millorar? El teu accent és diferent? Pronuncia nagel a Suec\nComparteix la pronunciació de nagel en Suec:\nPronunciació de de nagel a Neerlandès [nl]\nPronunciació de nagel Pronunciat per Jazzed (Dona - Països Baixos)\nPronunciació de nagel Pronunciat per NannekeRoggeVO (Dona - Països Baixos)\nEl pots millorar? El teu accent és diferent? Pronuncia nagel a Neerlandès\nComparteix la pronunciació de nagel en Neerlandès:\nPronunciació de de nagel a Danès [da]\nPronunciació de nagel Pronunciat per CMunk (Home - Dinamarca)\nEl pots millorar? El teu accent és diferent? Pronuncia nagel a Danès\nComparteix la pronunciació de nagel en Danès:\nnagel encara no és pronunciada en:\nEnregistra la pronunciació de nagel nagel [es - es] Saps pronunciar nagel?\nEnregistra la pronunciació de nagel nagel [es - latam] Saps pronunciar nagel?\nEnregistra la pronunciació de nagel nagel [es - other] Saps pronunciar nagel?\nEnregistra la pronunciació de nagel nagel [szl] Saps pronunciar nagel?\nDemaneu una nova pronunciació Pronunciació a: Alemany Castellà Danès Neerlandès Silesià Suec